Μίνως Μάτσας

Ο Μίνως Μάτσας (Αθήνα, 6 Σεπτεμβρίου 1968) είναι Έλληνας συνθέτης, στιχουργός και παραγωγός.

 Βιογραφία 
Γεννήθηκε στην Αθήνα στις 6 Σεπτεμβρίου του 1968. 

Είναι εγγονός του Μίνου Μάτσα, ιδρυτή της δισκογραφικής εταιρείας Minos EMI. Η μία γιαγιά του ήταν από την Κωνσταντινούπολη, η άλλη από τη Θεσσαλονίκη και ο παππούς του, Μίνως, από τα ΙωάννιναΈνας Συνθέτης στην Οικογένεια, Δίφωνο, τεύχος 3, σελ. 100-101, Δεκέμβριος 1995. Γεννήθηκε σε μουσική οικογένεια που είχε σπουδαία δισκογραφική εταιρίαΟικογένεια Μάτσα  Μάκης Μάτσας. O πατέρας του, Μάκης Μάτσας τον έπαιρνε από πέντε χρονών στα στούντιοΜίνως Μάτσας: «Να προσπαθείς κάθε μέρα κι ας είναι για πέταμα αυτό που φτιάχνεις» Huffington Post. Ο Μίνως, από μικρός, έκανε μαθήματα κλασικής κιθάρας. 

Πήρε πτυχίο από το Ωδείο Αθηνών και από τη Σχολή Τζούλιαρντ. Όταν άρχισε να γράφει τις πρώτες συνθέσεις του, δεν ήθελε να το μάθει κανείςΜίνως Μάτσας: «Αντιμετώπισα δυσπιστία λόγω του ονόματός μου...» Καθημερινή. Ωστόσο, εξελίχθηκε σε σημαντικό συνθέτηΟ ταλαντούχος κύριος Μίνως Μάτσας Παράλλαξη.

 Σταδιοδρομία 
Το 1994 ο Μίνως Μάτσας συνέθεσε τον πρώτο του κύκλο τραγουδιών με τίτλο Χίλιες και μία νύχτες πάλι, σε στίχους Άκου Δασκαλόπουλου. Το 1995 τέσσερις συνθέσεις του είχαν συμπεριληφθεί στο δίσκο του Γιώργου Νταλάρα Καλώς τους.

Από το 2000 έως το 2011 έζησε στις Ηνωμένες Πολιτείες ΑμερικήςΜίνως Μάτσας: Όλα «έξω» Athens Voice. Ως συνθέτης έχει δεκάδες ταινίες στο ενεργητικό του, θεατρικές παραστάσεις, καθώς και τηλεοπτικά προγράμματα. Έχει συνεργαστεί, μεταξύ άλλων, με τον σκηνοθέτη Κώστα Γαβρά για την ταινία Ο Παρθενώνας, καθώς και στις παραστάσεις του Αριστοφάνη Όρνιθες και Ειρήνη, που ανέβηκαν στο αρχαίο θέατρο ΕπιδαύρουΜίνως Μάτσας "Έξω" Art & Life. Έχει βραβευθεί στο Φεστιβάλ Κινηματογράφου Θεσσαλονίκης για το Eduart και το Σκλάβοι στα δεσμά τους. Έγραψε τη μουσική για την ταινία O κυρίαρχος του παιχνιδιού 3: Η λύτρωση (Undisputed III: Redemption, 2010)Minos Matsas IMDb. 

Το 2016 έντυσε μουσικά το αυθεντικό κείμενο του Βόιτσεκ του Γκέοργκ ΜπύχνερΜίνως Μάτσας: «…το θεωρώ τύχη να έρχεσαι σε επαφή με μεγάλα κείμενα» Ναυτεμπορική. Το 2017 κυκλοφόρησε το σάουντρακ για τη δεύτερη μεγάλου μήκους ταινία του Γιάννη Σακαρίδη Amerika Square, που βασίζεται στη νουβέλα του Γιάννη Τσίρμπα Η Βικτώρια δεν υπάρχειΟ Μίνως Μάτσας γράφει μουσική για τον Στάνκογλου Το Σπίρτο.

 Προσωπική ζωή 
Έχει μια κόρη από τον πρώτο γάμο. Νυμφεύθηκε το 2021 την πολιτικό της Νέας Δημοκρατίας Όλγα Κεφαλογιάννη, με την οποία έχουν αποκτήσει δίδυμα.

 Δισκογραφία 
 Έτος  Τίτλος  Αριθμός καταλόγου  Πληροφορίες 1994  Χίλιες και μια νύχτες πάλι  Μεσόγειος 80514 LP-CD  Μουσική του Μάτσα, στίχοι του Άκου Δασκαλόπουλου και τραγούδι από την Αθηνά Μόραλη. Καλώς τους  Minos 80439 LP-CD  Δώδεκα τραγούδια με τον Γιώργο Νταλάρα, τα 4 σε μουσική του Μάτσα και στίχους του Άκου Δασκαλόπουλου.  1995  Άτιμα τα πράγματα  Minos 833355 LP-CD  Δώδεκα τραγούδια με την Ηρώ Λεχουρίτη, τα 4 σε μουσική και ενορχήστρωση του Μάτσα, και στίχους δικούς του (2) και των Άκου Δασκαλόπουλου και Κώστα Τριγώνη. 1997  Diary Of A Lost Girl  ΕΜΙ  Μουσική για τη βωβή ταινία Το ημερολόγιο μιας παραστρατημένης που σκηνοθετήθηκε από τον Γκέοργκ Βίλχελμ Παμπστ το 1929.  Ο μάγος της πόλης  Minos-ΕΜΙ 724382330622  14 τραγούδια σε συνθέσεις του Μίνωα Μάτσα.  1998  Πήτερ Παν  ΕΜΙ  Μουσική από την ομώνυμη παράσταση. 1999  Η αγάπη είναι... ελέφαντας  Sony  Σάουντρακ της ομώνυμης ταινίας. Mis  ΕΜΙ  Άλμπουμ της Σωτηρίας Λεονάρδου.  2007  Eduart  Capitol  Σάουντρακ της ομώνυμης ταινίας. Ο Δον Ζουάν στο Σόχο   Μουσική για την ομώνυμη θεατρική παράσταση. 2008  Σκλάβοι στα δεσμά τους  ΕΜΙ  Σάουντρακ της ταινίας Σκλάβοι Στα Δεσμά Τους. 2009  Music For Films  ΕΜΙ  Μουσικά θέματα ταινιών σε συνθέσεις του Μάτσα, της περιόδου 1999-2009. 2010  Όρνιθες  Minos  Μουσική από την παράσταση Όρνιθες. Το νησί  Minos-EMI  Μουσική για την τηλεοπτική σειρά Το νησί.  2012  Ο Θεός αγαπάει το χαβιάρι  Minos  Μουσική για την ταινία του Γιάννη Σμαραγδή Ο Θεός αγαπάει το χαβιάρι.  2015  Είδα του τρελού τα κλάματα  Minos-EMI  Τραγουδά η Φωτεινή Βελεσιώτου. Μ' αγαπούσες κι άνθιζε  Minos-EMI  Τραγουδά η Ελεωνόρα Ζουγανέλη. 2017  Amerika Square  Minos-EMI  Σάουντρακ της ομώνυμης ταινίας του Γιάννη Σακαρίδη, όπου περιλαμβάνονται 7 ορχηστρικά κομμάτια του Μίνωα Μάτσα.

 Παραπομπές 

 Εξωτερικοί σύνδεσμοι 
 Μίνως Μάτσας: «Δεν υφίσταται μουσική βιομηχανία, πια» Protagon
 Διαβάζοντας με τον Μίνω Μάτσα Bookpress

Κατηγορία:Έλληνες μουσικοί
Κατηγορία:Έλληνες συνθέτες
Κατηγορία:Έλληνες στιχουργοί
Κατηγορία:Απόφοιτοι του Ωδείου Αθηνών